
10.2.p.
Par projekta “Olaines kultūras nama energoefektivitātes paaugstināšana” iesniegumu

Tiek dots vārds: Andrim Bergam, Elīnai Grūbai

Lai uzlabotu Olaines kultūras nama ēkas energoefektivitāti un siltumnoturību, samazinātu ēkas ikgadējo primārās enerģijas patēriņu un nodrošinātu racionālāku energoresursu izmantošanu, Olaines novada pašvaldība gatavo projekta pieteikumu “Olaines kultūras nama energoefektivitātes paaugstināšana” (turpmāk – Projekts) iesniegšanai Centrālās finanšu un līgumu aģentūras (turpmāk – CFLA) atklātas projektu iesniegumu atlases trešās kārtas ietvaros atbilstoši Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (turpmāk – MK noteikumi).
Projekta iesnieguma iesniegšanas termiņš ir 2026.gada 15.oktobris. 

Projekts atbilst Olaines novada Attīstības programmas līdz 2028.gadam Rīcības plānā izvirzītās vidējā termiņa prioritātes VTP3 Ilgtspējīgs mājoklis, infrastruktūra un vide Rīcības virziena RV10 Klimatnoturība un enerģētika U28. Īstenot energoefektīvus un klimatnoturīgus pasākumus R10.28.2. Pašvaldībai piederošo ēku energoefektivitātes paaugstināšana un Investīciju plānā (unikālais numurs 10.28.2.7. un 10.28.2.8.) Olaines kultūras nama pārbūve un energoefektivitātes paaugstināšana, Zeiferta iela 11, Olaine – projektēšana un Olaines kultūras nama pārbūve un energoefektivitātes paaugstināšana, Zeiferta iela 11, Olaine - būvniecība. 

Projekta ietvaros līdz 2029.gada 31.decembrim plānots veikt Olaines kultūras nama Zeiferta ielā 11 pārbūvi un energoefektivitātes paaugstināšanu, īstenojot pasākumus ēkas energoefektivitātes un klimatnoturības uzlabošanai, tostarp ārsienu, jumta un cokola siltināšanu, ārdurvju nomaiņu, apkures un ventilācijas sistēmu uzlabošanu, energoefektīva apgaismojuma un saules paneļu uzstādīšanu. Vienlaikus paredzēts pārbūvēt esošo piebūvi un izbūvēt jaunas telpas, tādējādi uzlabojot ēkas funkcionalitāti, tehnisko stāvokli un iekštelpu mikroklimatu. Īstenojot šos pasākumus, tiks samazināts enerģijas patēriņš un CO₂ emisijas, nodrošināta efektīvāka energoresursu izmantošana un veicināta ilgtspējīga pašvaldības infrastruktūras attīstība.
Projekta indikatīvās izmaksas ir līdz EUR 3 123 850,00 (trīs miljoni viens simts divdesmit trīs tūkstoši astoņi simti piecdesmit euro, 00 centi), tajā skaitā būvniecības, energosertifikāta izstrādes, projektēšanas, autoruzraudzības un būvuzraudzības izmaksas. No tām attiecināmās izmaksas ir līdz EUR 2 223 850,00 (divi miljoni divi simti divdesmit trīs tūkstoši astoņi simti piecdesmit euro, 00 centi), no kurām ERAF finansējums ir                          EUR 1 890 272,50 (viens miljons astoņi simti deviņdesmit tūkstoši divi simti septiņdesmit divi euro, 50 centi) un pašvaldības finansējums – EUR 333 577,50 (trīs simti trīsdesmit trīs tūkstoši pieci simti septiņdesmit septiņi euro, 50 centi). Izmaksas ārpus projekta                         EUR 900 000,00 (deviņi simti tūkstoši euro, 00 centi) tiks segtas no Olaines novada pašvaldības budžeta.

Projekta apstiprināšanas gadījumā pašvaldības līdzfinansējums tiks nodrošināts, ņemot aizņēmumu Valsts kasē. Gadījumā, ja Valsts kases aizdevums netiks piešķirts Projektā paredzētajā apjomā finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem. 
Ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 2., 3. un 22.punktu, 10.panta pirmās daļas 21.punktu, likuma “Par budžetu un finanšu vadību” 45.panta otro daļu, Ministru kabineta 2026.gada 26.maija noteikumiem Nr.305 “Eiropas Savienības kohēzijas politikas programmas 2021.–2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana”                      2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atbalstīt projekta “Olaines kultūras nama energoefektivitātes paaugstināšana” pieteikuma iesniegšanu Eiropas Savienības kohēzijas politikas programmas 2021.–2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas ietvaros.

2. Noteikt projekta indikatīvās izmaksas līdz EUR 3 123 850,00 (trīs miljoni viens simts divdesmit trīs tūkstoši astoņi simti piecdesmit euro, 00 centi), no kurām:

2.1. attiecināmās izmaksas ir līdz EUR 2 223 850,00 (divi miljoni divi simti divdesmit trīs tūkstoši astoņi simti piecdesmit euro, 00 centi), no tām: 

2.1.1.  ERAF finansējums ir EUR 1 890 272,50 (viens miljons astoņi simti deviņdesmit tūkstoši divi simti septiņdesmit divi euro, 50 centi);

2.1.2.  pašvaldības finansējums EUR 333 577,50 (trīs simti trīsdesmit trīs tūkstoši pieci simti septiņdesmit septiņi euro, 50 centi). 

2.2. Izmaksas ārpus projekta EUR 900 000,00 (deviņi simti tūkstoši euro, 00 centi).

3. Projekta apstiprināšanas gadījumā Finanšu un grāmatvedības nodaļai:

3.1. Ņemt aizņēmumu Valsts kasē ar izņemšanu vidējā termiņā projekta attiecināmo izmaksu segšanai: 

3.1.1.  pašvaldības līdzfinansējumu EUR 333 577,50 (trīs simti trīsdesmit trīs tūkstoši pieci simti septiņdesmit septiņi euro, 50 centi) apmērā; 

3.1.2. priekšfinansējumu 10% ampērā no Eiropas Reģionālās attīstības fonda finansējuma jeb EUR 189 027,25 (viens simts astoņdesmit deviņi tūkstoši divdesmit septiņi euro, 25 centi) apmērā, kas tiks atgūts pēc projekta noslēguma maksājuma apstiprināšanas.

4. Olaines novada pašvaldības 2028. un 2029.gada budžetā paredzēt līdzekļus                               EUR 900 000,00 (deviņi simti tūkstoši euro, 00 centi) apmērā projekta ārpus izmaksu segšanai atbilstoši naudas plūsmas grafikam. 

5. Attīstības nodaļai nodrošināt projekta administratīvo vadību, kā arī projektā sasniegto rezultātu ilglaicīgu uzturēšanu, kas nav īsāka par projekta uzraudzības periodu.

6. Kontroli par lēmuma izpildi uzdot pašvaldības izpilddirektoram.
Sēdes vadītājs








A.Bergs

